বিহারের ভোটার তালিকায় দুই পাক নাগরিকের নাম! বিতর্ক তুঙ্গে

ওয়েবডেস্ক- বিহারের ভোটার তালিকায় দুই পাক নাগরিকের (Two Pakistani) নাম! বিতর্ক তুঙ্গে। ভিসার মেয়াদ শেষ হয়ে যাওয়ার সময়ে পাক নাগরিকদের বিষয়টি নজরে আসে স্বরাষ্ট্র মন্ত্রণালয়ের। (MHA)। এই দুজনের নাম ভাগলপুর জেলায় ভোটার তালিকায় নথিভুক্ত ছিল।

বিহারে (Bihar Assemble Election) আসন্ন নির্বাচনকে ঘিরে নিবিড় ভোটার তালিকা সংশোধন (Special Intensive Revision)  বা এসআইআর (SIR) চলছে। সেই সময় ভোটার তালিকা (Voter List) যাচাই করার সময় জানা যায়, ওই দুই মহিলা ১৯৫৬ সালে পাকিস্তান থেকে ভারতে আসেন। এই বিষয়ে তদন্ত শুরু করেছে  কর্তৃপক্ষ। ভোটার তালিকা থেকে তাদের নাম বাদ দেওয়ার প্রক্রিয়া শুরু করেছে।

আরও পড়ুন- SIR-প্রক্রিয়ায় জমা পড়েছে ৯৮.২ শতাংশ নথি, জানাল কমিশন

বুথ লেভেল অফিসার ফারজানা কাহনাম (Booth Level Officer Farzana Khanam) জানিয়েছেন, আমি ভোটার তালিকা যাচাই করছিলাম। আমি বিভাগ থেকে তাদের পাসপোর্ট নম্বর সহ একটি চিঠি পেয়েছি, যা আমি পুনরায় যাচাই করি। আমাদের তাদের নাম মুছে ফেলতে বলা হয়েছে। এদের মধ্যে একজনের নাম ইমরানা খানম, তিনি একজন বৃদ্ধা। কথা বলার মতো অবস্থায় নেই। বিভাগের নির্দেশ অনুযায়ী, আমি ফর্মটি পূরণ করে তার নাম মুছে ফেলার প্রক্রিয়া শুরু করি। তার পাসপোর্টটি ১৯৫৬ সালের, তিনি ভিসা পেয়েছেন ১৯৫৮ সালে। পাকিস্তান থেকে এখানে এসেছেন। এর পরবর্তী পদক্ষেপ যেমন স্বরাষ্ট্র মন্ত্রক বলবে সেই অনুযায়ী নেওয়া হবে। আমি গত ১১ অগাস্ট  স্বরাষ্ট্র মন্ত্রক থেকে নির্দেশ পাই।

এই ঘটনার প্রতিক্রিয়া ভাগলপুরের জেলা শাসক নাভাল কিশোর জানিয়েছেন, ভোটার তালিকা থেকে তাদের নাম বাদ দেওয়ার জন্য ফর্ম ৭ পূরণ করা হয়েছে। যথাযথ প্রক্রিয়া এবং তদন্তের পর, তাদের নাম মুছে ফেলা হবে।

#WATCH | Bhagalpur, Bihar: A Pakistani woman, who came to India in 1956, has been found to be in Bihar’s voter list and was even verified in the SIR carried out in the state. When the Home Ministry started carrying out an investigation regarding foreign nationals who had… pic.twitter.com/CodczsabaD

— ANI (@ANI) August 24, 2025

এই বছরের শেষে বিহারের বিধানসভা নির্বাচন। অযোধ্যদের নাম ভোটার তালিকা থেকে বাদ দেওয়ার জন্য বিহারে শুরু হয়েছে এসআইআর, বা নিবিড় ভোটার তালিকা সংশোধন। এই প্রক্রিয়া ঘোরতর চক্রান্ত ও বিজেপির সঙ্গে যোগসাজশ করে এই কাজ করছে বলে অভিযোগ তুলেছে বিরোধী দলগুলি। কমিশনকে চ্যালেঞ্জ জানিয়ে, রাহুল গান্ধী বিহার থেকেই শুরু করেছেন ভোটার অধিকার যাত্রা। তার সঙ্গে তেজস্বী যাদব। ইন্ডিয়া ব্লকের সমর্থন পেয়েছেন রাহুল। এই যাত্রায় রাহুল ২৩ টি জেলায় ১৩০০ কিলোমিটার পথ পরিক্রমা করবেন। এর আগে রাহুল করেছিলেন ভারত জোড়ো যাত্রা, যা ব্যাপক সাড়া ফেলেছিল।

দেখুন আরও খবর-

The post বিহারের ভোটার তালিকায় দুই পাক নাগরিকের নাম! বিতর্ক তুঙ্গে first appeared on KolkataTV.